stanford-oval/wikipedia huggingface dataset:
פסטל דה פייז'או
היסטוריה

המאפה מוזכר לראשונה במאה ה-16 לאחר שנוצר במנזר בעיר טורש ודרש.
בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח על מנת לייצר הכנסות.
הערות שוליים

↑  Daniel Fernandes, Produtos Tradicionais Portugueses, Produtos Tradicionais Portugueses (בפורטוגזית)
↑  Pastéis de feijão
↑  Pastel de feijão | Traditional Tart From Torres Vedras | TasteAtlas, www.tasteatlas.com
פסטל דה פאפה

| --- | --- |

 
 מאכלים
 סוג:  מאכל
 מטבח:  דרום אמריקאי
 מוצא:  ארגנטינה ארגנטינה
 אופן הגשה:  חם
 מרכיבים עיקריים:  בשר ותפוח אדמה
פסטל דה פאפה (בספרדית: Pastel de Papa) הוא מאפה ארגנטינאי העשוי מתפוחי אדמה ובשר, נפוץ במדינות דרום אמריקה ומבוסס על המאכל הבריטי פאי רועים.
המאפה מורכב משכבת תפוחי אדמה שעליה מניחים בשר טחון, עגבניות, פלפלים, ביצה או בצל ירוק, מכסים עם שכבה עליונה של פירה וגבינה מגורדת ואופים למשך כשעה.
נהוג להגיש את המאכל כארוחה עיקרית.
גרסאות

למאפה גרסאות שונות ומלבד הגרסה הרגילה קיימות גם גרסאות על בסיס גבינה, ביצים, זיתים או צימוקים.
ארגנטינה: המאפה נאכל לרוב בתקופת החורף ומכיל עדשים, אך נהוג להכינו גם עם צימוקים, ביצה מבושלת, גבינה מגורדת וזיתים.
צ'ילה: המאפה מזכיר את המקור ולעיתים מחליפים את בשר הבקר בעוף.
קוסטה ריקה: מאפה הממולא בגבינה, בשר טחון, בצל, צ'ילי מתוק, שום, טימין, חרדל, זיתים, צלפים, אורגנו ועגבניות.
פרו: מאפה המכיל שכבות של תפוחי אדמה פרוסים דק שעליהם מוסיפים חלב, ביצים, חמאה וגבינה.
אורוגוואי: מאפה המכיל שכבה ראשונה של תפוחי אדמה, לאחר מכן מוסיפים תערובת של ביצים וחלב ומכסים עם שכבה שלישית של תפוחי אדמה וגבינה מגורדת.
הערות שוליים

↑  מתכון לפסטל דה פאפאס, באתר טעמים מקצה העולם, ‏14 בנובמבר 2019
↑  פשטידת בשר ותפוחי אדמה - פסטל דה פפס, באתר לאכול להרגע להנות - אוכל ובית
↑  מיכל וקסמן, חגיגת תפוחי אדמה: הפסטל של סבתא עליזה, באתר ynet, 21 בפברואר 2017
פלק הלפרין

| --- | --- |

 לידה:  דצמבר 1876 ניאסוויז', בלארוס 
 פטירה:  6 במרץ 1945 (בגיל 68) תל-אביב, פלשתינה (א"י) 
 מקום קבורה:  בית הקברות נחלת יצחק 
 שפות היצירה:  עברית, יידיש 
 
פָלְק הלפרין (הילפרין) (בכתיב יידי: פאַלק היילפערין; 1876, ניאסוויז', רוסיה (רוסיה הלבנה) – 6 במרץ 1945, תל אביב, פלשׂתינה-א"י) היה מחנך, סופר יידיש, מחזאי, סופר עברי, מתרגם ליידיש ולעברית.
קורות חיים

פלק נולד בעיירה ניאסוויז' שברוסיה הלבנה, בתחום המושב של האימפריה הרוסית (כיום בבלארוס), במשפחה דתית. זכה לחינוך מסורתי בחדר ובישיבה. המשיך בלימודי השכלה כללית, עברית ולשונות אירופה. בשנת 1904 הוסמך כמורה, ונדד בין ערי רוסיה הגדולה, מינסק, וילנה, סנקט פטרבורג, ורשה, כמורה דרדקים.
בעת מלחמת העולם הראשונה ייסד עם אישים נוספים בית ספר מיוחד לילדים יהודים פליטים, בעיר טמבוב. בשנת 1917 השתתף בוועידה הכל-רוסית הראשונה של מורים יהודים, שנערכה בסנקט פטרבורג, ותמך במתן הבכורה בחינוך היהודי ללשון היידיש.
בשנת 1918 נתמנה פלק למפקח על בתי הספר היהודיים באוקראינה שלאחר המהפכה, וכן שימש יועץ לממשלה החדשה באוקראינה בנושאי חינוך יהודי. הוא ייסד בעיר יקטרינוסלב הוצאת ספרים ביידיש, במיוחד לספרות ילדים, בשם "נאטור און מענטש" (יידיש: "הטבע והאדם"), שספריה זכו להצלחה ולתפוצה נרחבת בין הקוראים.
פלק הלפרין פרסם מאמרים רבים, עברית ויידיש, בענייני החינוך היהודי ברוסיה, אוקראינה ושכנותיהן. הוא חיבר, עיבד והציג מחזות, שהמפורסם ביניהם הוא "הורדוס ומרים", שהוצג בתיאטרון "האהל". בשנת 1921 החל לתת דגש לפעילותו בעברית, לימד בסמינר למורים בווילנה, בשתי הלשונות. בשנת 1926 ייסד וערך, עם שלמה בסטומסקי את הדו-שבועון לילדים ביידיש "גרינינקע ביימעלעך" ("העצים הירקרקים").
בשנת 1937 עלה הלפרין לארץ ישראל, השתקע בתל אביב, והתמסר לכתיבת מחזות, מאמרים, שירים וסיפורים בעיתונות העברית, עד מותו. הלפרין היה יוצר פורה, ופרסם כמאה כרכים מיצירתו, בעברית וביידיש, ובהם סיפורים וסיפורי ילדים, מאמרים בענייני חינוך, מקראות בספרות לצעירים, תרגומים רבים ומחזות. ספריו נדפסו כמעט בכל רחבי התפוצה היהודית בעולם: בניו יורק ובתל אביב, בווילנה וביקטרינוסלב, בוורשה ובמוסקבה.
פלק הלפרין תרגם ליידיש ולעברית רבים מסופרי העולם הידועים, בהם ניקולאי גוגול, יאקוב גרים, פרידריך שילר, פלכנוב, לב טולסטוי, קנוט המסון, מארק טוויין, ג'ונתן סוויפט, אוסקר ויילד, אוגוסט סטרינדברג, אלפונס דודה ואחרים.
נפטר ב-6 במרץ 1945 לאחר מחלה ממושכת. בן 68 במותו.
מספריו > מספריו בעברית > לילדים

אבא של ניר, סיפור לילדים, אודסה, 1917.
ספורי פראג, קובץ סיפורים ומסורות-עם מחיי הרב ר’ יהודה ליב ליואי, המהר"ל, מסופרים וערוכים לילדים, ורשה: ברקאי, 1924. (הדפסה נוספת: תל אביב, ש' שרברק, 1955)
שמשון הגיבור בילדותו, יזרעאל, תל אביב, 1938.
חכמי חלם, בדיחות והלצות עממיות, מעובד לבני הנעורים על ידי פ’ הלפרן, מצויר על ידי ש’ פיגנבום, יזרעאל, 1961.
משיח בא, ציורים: משה מטוסובסקי, העורך הפדגוגי: י’ רבקאי, תל אביב, מרגולין, 1944.
מספריו > מספריו בעברית > למבוגרים

בשעת הפנאי, סיפורים, אגדות הלצות ובדיחות, ורשה, 1919.
שבילים בחול, הוצאת דבר, 1945.
מספריו > אחר

פראקטישע גראמאטיק פון דער יידישער שפראך / פ' היילפערין און מ' וויינרייך, וילנה: קלעצקין, 1928. (מהדורה נוספת: שם, 1931.)
לקריאה נוספת

גצל קרסל, לכסיקון הספרות העברית, הוצאת הקיבוץ הארצי, תשכ"ה, עמ' 615–616.
פסטאווי (מחוז משנה)

מחוז משנה פסטאווי (בבלארוסית: Пастаўскі район; ברוסית: Поста́вский райо́н) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר פסטאווי.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה פסטאווי 39,487 בני אדם. האוכלוסייה הצטמצמה ובשנת 2016 נמנו במחוז המשנה 36,442 בני אדם. ההרכב האתני של האוכלוסייה במחוז היה ב-2009: 85.81% בלארוסים, 8.99% רוסים, 2.73% פולנים, 1.26% אוקראינים ו-1.21% אחרים. שפות הדיבור הנפוצות: בלארוסית (72.86%) ורוסית (25.31%).
פורדלנדיה

| --- | --- |

 מדינה:  ברזיל ברזיל
 תאריך ייסוד:  30 בספטמבר 1927 
 על שם:  הנרי פורד 
 שטח:  14,568 קמ"ר
 אוכלוסייה:  ‏
  ‑ בעיר:  1,176 (2010)
 קואורדינטות:  3°49′53″S 55°29′51″W﻿ / ﻿3.8313888888889°S 55.4975°W﻿ / -3.8313888888889; -55.4975 
  מפת מיקום  מפה מפורטת   (למפת פארה מוגדלת) בלם סנטרם מרבה פראואפבס קמטה אמאפה מרניאו טוקנטינס מאטו גרוסו אמזונאס האוקיינוס האטלנטי פורדלנדיה(למפת פארה רגילה) בלם סנטרם מרבה פראואפבס קמטה אמאפה מרניאו טוקנטינס מאטו גרוסו אמזונאס האוקיינוס האטלנטי פורדלנדיה  he tabBackground:;tabBorder:#aaa;defaultTab:0;
 
חורבות פורדלנדיה, 2005
פורדלנדיה (פורטוגזית: Fordlândia) היא יישוב במדינת פארה בברזיל. העיר הוקמה בשנת 1928 על ידי הנרי פורד על מנת לשמש כמקור לגומי עבור חברת פורד. הפרויקט נכשל והעיר ננטשה ב-1934, אולם קבוצה קטנה של תושבים המשיכו להתגורר בה. במהלך שנות ה-2000 חלה עלייה במספר התושבים ונכון ל-2017 מתגוררים בה כ-3,000 תושבים.
העיר שוכנת על הגדה המזרחית של נהר הטפז'וס, כ-300 ק"מ מדרום לעיר סנטרם.
רקע

בראשית המאה ה-20, טרם גילוי הגומי הסינתטי, היה הגומי הטבעי המקור היחיד לייצור מוצרי גומי, ביניהם צמיגים עבור תעשיית הרכב המתפתחת. הנרי פורד רצה ליצור עבור חברת פורד שהקים מקור אספקה שוטף של גומי שלא יהיה תלוי במונופול הבריטי על אספקת הגומי. לשם כך תכנן להקים מטעים בהם יוכל לייצר גומי. פורד ניהל משא ומתן עם מושל מדינת פארה בברזיל וקיבל לידיו שטח של 2.5 מיליון אקר, בתמורה ל-9 אחוזים מן הרווחים שייווצרו.
היסטוריה > הקמת העיר

העבודות להקמת העיר החלו ב-1926. באזור לא היו דרכים ונהר הטפז'וס היה הדרך היחידה להגיע לאזור. העיר נבנתה כך שהיה אזור לפועלים הברזילאים ואזור מגורים למנהלים האמריקאים. בעיר נבנו בית חולים, בית ספר, ספריה ומגרש גולף. שאר הציוד לעיר נשלח בשתי אוניות ובשנת 1928 הסתיימו העבודות להקמת העיר. לצורך גיוס עובדים נפתחו משרדים במנאוס ובבלם תוך הבטחת שכר טוב לפועלים.
היסטוריה > כישלון העיר

חברת פורד לא התייעצה עם מומחים לגידול עצי גומי. בנוסף, למנהלים האמריקאים בעיר לא היה כל ניסיון בחקלאות טרופית. החברה נטעה מטעים נרחבים וצפופים של עצי גומי. העצים נדבקו בשידפון העלים הדרום אמריקאי, סוג של פטריה הפוגעת בעצי גומי. צפיפות המטעים איפשרה לפטריה לדלג מעץ לעץ בקלות, ובמהרה נדבקו כל העצים בפטריה. עד שנת 1934 נטשה פורד את העיר.
במהלך מלחמת העולם השנייה התגלתה הדרך ליצור המוני של גומי סינתטי והביקוש לגומי טבעי ירד, דבר שהקטין עוד את כדאיות הפרויקט. ב-1945 מכר הנרי פורד השני, נכדו של הנרי פורד, את האדמה עליה הוקמה העיר בחזרה לממשלת ברזיל.
עד שנות ה-70 נעשו במקום ניסיונות בחקלאות טרופית על ידי משרד החקלאות הברזילאי, אולם בסופו של דבר ננטשה העיר כמעט לגמרי. כ-90 תושבים המשיכו להתגורר בעיר הנטושה. במחצית השנייה של העשור הראשון של המאה ה-21 חלה עליה במספר התושבים כשרבים הגיעו לעיר והתיישבו בבתים הנטושים. נכון ל-2017 מתגוררים בעיר כ-3,000 תושבים.
החיים בעיר

יום העבודה במטעי הגומי החל בשעה 5 בבוקר ונמשך עד הצהריים כיוון שבשעות החום הלטקס מתפזר בעץ ומקשה על תהליך מיצויו.
פורד שאף להנחיל לבריזלאים "ערכים אמריקאים", דבר שהתאפיין בסגנון בניה אמריקאי ובסדרת חוקים נוקשים: אלכוהול, טבק, נשים וכדורגל היו אסורים. מפקחים היו עוברים בין בתי הפועלים ומוודאים שהכללים נשמרים. לפועלים במטעים ניתן מזון אמריקאי שהיה בלתי מוכר עבורם כמו המבורגרים ומזון משומר.
הברזילאים התנגדו לכללים אלו ומוצרים שונים הוברחו לעיר בניגוד לנהלים. כמו כן הוקמה עיירה קטנה במרחק של 8 קילומטרים מהעיר בה היו ברים ובתי בושת. בשנת 1930 פתחו הפועלים הבריזלאים במרד במחאה על המזון המסופק להם. המורדים הבריחו את המנהלים האמריקאים אל הג'ונגל וניתקו קווי טלפון. לאחר מספר ימים הגיע למקום הצבא הברזילאי והמרד הסתיים תוך הבטחה לשיפור המזון.
גלריית תמונות

המחסן הראשי בפורדלנדיה
אחד הבתים בעיר
חורבות בית החולים
הערות שוליים

↑  Lost cities #10: Fordlandia, באתר הגרדיאן,‏ 19 באוגוסט 2016
| --- | --- |
בקרת זהויות :  NLI: 987007414192305171  GND: 7673342-7  LCCN: n2008079903  NKC: ge688860  VIAF: 143296682   WorldCat (עם VIAF): 143296682
פסטל דה בקליאו

| --- | --- |

 
 מאכלים
 סוג:  מאכל
 מטבח:  פורטוגזי
 מוצא:  פורטוגל פורטוגל
 אופן הגשה:  חם
 מרכיבים עיקריים:  דג בקלה
פסטל דה בקליאו (בפורטוגזית: Pastel de Bacalhau) הוא מאפה העשוי מדג בקלה הנפוץ בדרום פורטוגל.
המאפה מורכב מדג בקלה, תפוחי אדמה, ביצים, פטרוזיליה, בצל ואגוז מוסקט שאותם מערבבים יחד, טוחנים ואופים או מטגנים בשמן עמוק.
מלבד שמו המקורי, המאכל נקרא גם בוליניוס דה בקליאו (Bolinhos de Bacalhau).
נהוג להגיש את המאפה כמתאבן או כארוחה עיקרית כשהוא בליווי אורז, סלט וזיתים.
גלריה

הכנת הפסטל
פסטל עם גבינה
פסטל דה בקליאו מטוגל
פסטל בליווי רוטב
פסטל דה בקליאו
פסטלים במסעדה בפורטו
הערות שוליים

↑  Pasteis de Bacalhau, SaborIntenso (בפורטוגזית)
↑  Pastéis de Bacalhau, www.receitaslidl.pt (בפורטוגזית)
↑  Ana, Pastéis de Bacalhau com Queijo – Codfish Cakes with Cheese (באנגלית)
פורד ת'אנדרבירד

| --- | --- |

Ford Thunderbird, דור ראשון, שנת 1957
 מאפיינים כלליים
 יצרן:  פורד (שם מלא: Ford Motor Company)
 שנות ייצור:  1955–1997, 2002–2005
 הרכבה:  ארצות הברית ארצות הברית
 אורך:  4,453 מ"מ (דור ראשון) 5,217 מ"מ (דור שני) 5,207 מ"מ (דור שלישי) 5,319 מ"מ (דור חמישי) 5,530 מ"מ (דור שביעי) 5,090 מ"מ (דור שמיני)  4,732 מ"מ (דור שתים עשרה)
 רוחב:  1,786 מ"מ (דור ראשון) 1,956 מ"מ (דור שני) 1,928 מ"מ (דור שלישי) 1,994 מ"מ (דור שביעי) 1,880 מ"מ (דור שמיני) 1,806 מ"מ (דור עשירי)  1,829 מ"מ (דור שתים עשרה)
 גובה:  1,336 מ"מ (דור שביעי)  1,323 מ"מ (דור שתים עשרה)
 משקל:  1,575 ק"ג (דור ראשון) 1,436-1,577 ק"ג (דור שמיני) 1,604-1,690 ק"ג (דור עשירי)
 בסיס גלגלים:  2,591 מ"מ (דור ראשון) 2,845 מ"מ (דור שני) 2,870 מ"מ (דור שלישי) 2,921 מ"מ (דור חמישי) 2,896 מ"מ (דור שביעי) 2,750 מ"מ (דור שמיני) 2,647 מ"מ (דור תשיעי) 2,870 מ"מ (דור עשירי)  2,723 מ"מ (דור שתים עשרה)
 מפרט טכני
 מנוע:  V8 צילינדרים, 4,455 סמ"ק  (דור ראשון)  V8 צילינדרים, 5,114 סמ"ק המפיק 228 כ"ס ב-4,800 סל"ד, יחס דחיסה 9.0:1 (דור ראשון)  V8 צילינדרים, 5,800 סמ"ק, המפיק 220 כ"ס (דור שני)  V8 צילינדרים, 7,000 סמ"ק  מנוע מסוג "Ford MEL engine" (דור שני, אופציונלי משנת 1959)  V8 צילינדרים, 6,400 סמ"ק המפיק 300 כ"ס, 340 כ"ס (דור שלישי)  V8 צילינדרים, 6,400 סמ"ק המפיק 315 כ"ס, 345 כ"ס (דור רביעי)  V8 צילינדרים, 7,000 סמ"ק (דור שישי)  V8 צילינדרים, 7,500 סמ"ק (מנוע אופציונלי, דור שישי)  V8 צילינדרים, 4,900 סמ"ק (מנוע מסוג "Ford Windsor engine") (דור שביעי)  V8 צילינדרים, 6,600 סמ"ק (דור שביעי)  V8 צילינדרים, 4,200 סמ"ק  (דור שמיני)  V6 צילינדרים, 3,800 סמ"ק  (דור שמיני)  V6 צילינדרים, 3,800 סמ"ק  (דור תשיעי)  4 צילינדרים, 2,300 סמ"ק מגדש טורבו (דור תשיעי)  V6 צילינדרים, 3,800 סמ"ק  (דור עשירי)  V8 צילינדרים, 4,600 סמ"ק מנוע מסוג "Ford Modular engine" (דור עשירי)  V8 צילינדרים, 3,934 סמ"ק (מנוע מסוג "AJ30/AJ35 ") (דור שתים עשרה)  V8 צילינדרים, 4,200 סמ"ק, המפיק 252 כ"ס  (דור שתים עשרה)
 הילוכים:  תמסורת ידנית - 3 מהירויות, תמסורת אוטומטית - 3 מהירויות (דור שני)  תמסורת אוטומטית מסוג "Cruise-O-Matic" (דור שלישי)  תמסורת אוטומטית מסוג "Cruise-O-Matic"  ומסוג "Ford C6 transmission" (דור רביעי)  תמסורת אוטומטית - 3 מהירויות מסוג "Ford C3 transmission", תמסורת אוטומטית - 4 מהירויות מסוג "Ford C3 transmission", תמסורת אוטומטית - 4 מהירויות מסוג "Ford C4 transmission", תמסורת אוטומטית - 4 מהירויות מסוג "Ford AOD transmission",  תמסורת ידנית - 5 מהירויות מסוג "Borg-Warner T-5 transmission"  (דור תשיעי)  תמסורת אוטומטית - 5 מהירויות (דור שתים עשרה)
 מהירות מרבית:  187 קמ"ש (דור ראשון, מנוע 5,114 סמ"ק)
 מעצב:  Jack Telnack (מעצב דור תשיעי)  Jack Telnack (מעצב דור שתים עשרה)
פורד ת'אנדרבירד (באנגלית: Ford Thunderbird) היא מכונית סלון בתצורות: קופה וקבריולה, מתוצרת קונצרן הרכב פורד, בארצות הברית בין השנים 1955–1997, 2002–2005.
פירוש השם Thunderbird בעברית הוא ציפור רעם.
תצורות "פורד ת'אנדרבירד"

,
2 דלתות - קופה, 2 מושבים (דור ראשון)
2 דלתות - קבריולה, 2 מושבים (דור ראשון)
2 דלתות - קופה, 4 מושבים
2 דלתות - קבריולה, 4 מושבים
4 דלתות סלון - (דור חמישי בלבד) (ראו תמונה)
דורות "פורד ת'אנדרבירד"

דור ראשון "Classic Birds" - יוצר בין השנים 1955 - 1957
דור שני "Square Birds" - יוצר בין השנים 1958 - 1960
דור שלישי "Bullet Birds" - יוצר בין השנים 1961 - 1963
דור רביעי "Flair Birds" - יוצר בין השנים 1964 - 1966
דור חמישי "Glamor Birds" - יוצר בין השנים 1967 - 1971
דור שישי "Big Birds" - יוצר בין השנים 1972 - 1976
דור שביעי "Torino Birds" - יוצר בין השנים 1977 - 1979
דור שמיני "Box Birds" - יוצר בין השנים 1980 - 1982
דור תשיעי "Aero Birds" - יוצר בין השנים 1983 - 1988
דור עשירי "Super Birds" - יוצר בין השנים 1989 - 1997
דור שתים עשרה "Retro-Birds" - יוצר בין השנים 2002 - 2005
מכירות "פורד ת'אנדרבירד"

דור ראשון - 53,166 יחידות
דור שני - 198,191 יחידות
דור שלישי - 214,375 יחידות
דור רביעי - 236,613 יחידות
דור חמישי - 278,058 יחידות
דור שישי - 299,146 יחידות
דור שביעי - 955,032 יחידות
דור שמיני - 288,638 יחידות
דור תשיעי - 885,745 יחידות
דור עשירי - 961,624 יחידות
דור שתים עשרה - 68,098 יחידות
תמונות

פורד ת'אנדרבירד - דור ראשון, שנת 1957
פורד ת'אנדרבירד- דור ראשון
פורד ת'אנדרבירד - דור ראשון, שנת 1957
פורד ת'אנדרבירד - דור שני, שנת 1959
פורד ת'אנדרבירד - דור שלישי, שנת 1962
פורד ת'אנדרבירד- דור רביעי, שנת 1964 - מבט לתא הנהג
פורד ת'אנדרבירד - דור רביעי, שנת 1965
פורד ת'אנדרבירד - דור חמישי, שנת 1968 (תצורת 4 דלתות)
פורד ת'אנדרבירד - דור חמישי, שנת 1968 - מבט לתא הנהג
פורד ת'אנדרבירד - דור חמישי, שנת 1968 (תצורת 2 דלתות)
פורד ת'אנדרבירד - דור שישי, שנת 1973
פורד ת'אנדרבירד - דור שביעי
פורד ת'אנדרבירד - דור שמיני, שנת 1980
פורד ת'אנדרבירד - דור תשיעי, שנת 1983
פורד ת'אנדרבירד - דור עשירי
פורד ת'אנדרבירד - דור עשירי
פורד ת'אנדרבירד- דור עשירי, שנת 1995 דגם "LX"
פורד ת'אנדרבירד - דור שתים עשרה
פורד ת'אנדרבירד - דור שתים עשרה
ראו גם

פורד
הערות שוליים

↑  פורד ת'אנדרבירד hagerty.com/articles
↑  פורד ת'אנדרבירד- היסטוריה edmunds.com/ford/thunderbird/history
↑  "פורד ת'אנדרבירד" auto.howstuffworks.com/ford-thunderbird
↑  "פורד ת'אנדרבירד" automotivemileposts.com/contentstbird
↑  פורד ת'אנדרבירד hagerty.com/apps/valuationtools/1956-ford-thunderbird
↑  פורד ת'אנדרבירד שנת 1955 automotivemileposts.com/tbird/tbird1955selections
↑  "פורד ת'אנדרבירד" oldcarbrochures.com/static/NA/Ford_Thunderbird/1957_Ford_Thunderbird/1957
↑  "פורד ת'אנדרבירד" דור חמישי oldcarbrochures.com/new/021110/1967%20Thunderbird
↑  "פורד ת'אנדרבירד" שנת 1966  .barrett-jackson.com/Events/Event/Details/1966-FORD-THUNDERBIRD
צ'לסי קיין

| --- | --- |

 לידה:  15 בספטמבר 1988 (בת 36) פיניקס, אריזונה, ארצות הברית
 מדינה:  ארצות הברית 
 תקופת הפעילות:  מ-2001
 מקום לימודים:  תיכון סגווארו 
 https://www.chelseakane.com
 פרופיל ב-IMDb
 
צ'לסי קיין סטאוב (באנגלית: Chelsea Kane Staub; נולדה ב-15 בספטמבר 1988) היא שחקנית וזמרת אמריקאית. היא ידועה בשל תפקידה כסטלה מאלון בקומדיית המצבים של ערוץ דיסני "ג'ונאס" (2009–2010), ובשל תפקידה בתור ריילי פארין בסיטקום של ABC Family, "בייבי דאדי" (2012–2017).
ביוגרפיה

צ'לסי קיין סטאוב נולדה בפיניקס, אריזונה ב-15 בספטמבר 1988. קיין היא בתם היחידה של ג'ון ובקי סטאוב. היא למדה משחק בתיאטרון נוער העמק (אנ'), תיאטרון קהילתי בעיר הולדתה.
קריירה

קיין עשתה את הופעת הבכורה המקצועית שלה בסרט הקצר "Failure of Pamela Salt" משנת 2001. היא המשיכה לקבל תפקידי אורח בסדרות הטלוויזיה "Cracking Up", "תשתקו ותקשיבו", "סאמרלנד" ותפקיד קטן בסרט "Arizona Summer" משנת 2004.
בשנת 2007 קיבלה סטאוב את תפקידה הקולנועי הראשון בתור מרדית בקסטר, היריבה של בנות הבראץ, בסרט הלייב אקשן "בראץ: הסרט", המבוסס על סדרת בובות האופנה "בראץ". בסרט היא ביצעה שני שירים מתוך הפסקול. באותה שנה היא קיבלה תפקיד ראשון בתיאטרון.
בשנת 2008 היא הופיעה בסרט של ערוץ דיסני "חנון על הזמן". בנוסף היא הופיעה בפרק בסדרה "המכשפים מוויברלי פלייס" ובסרט "התאהבתי בכוכב". שנה לאחר מכן היא זכתה בפרס בחירת הנוער בקטגוריית "כוכבת הטלוויזיה של השנה".
בשנת 2009 החל לגלם את מעצבת האופנה סטלה מאלון עם האחים ג'ונאס בסדרה של ערוץ דיסני "ג'ונאס", ושנה לאחר מכן אף גם בעונתה השנייה. בנוסף היא דיבבה את אחד התפקידים הראשיים בסדרת הקומדיה המונפשת"הדגים".
בשנת 2011 השתתפה קיין בתוכנית המציאות "רוקדים עם כוכבים" בעונתה ה-12, לצד הרקדן המקצועי מארק בלס (אנ'); הם הגיעו בגמר למקום השלישי.
בשנת 2012 החל לגלם את אחת הדמויות הראשיות בסיטקום של Freeform "בייבי דאדי" וגילמה את ריילי פארין במשך שש עונותיה של הסדרה עד שזו הסתיימה ב-2017.
בשנת 2020 גילמה דמות חוזרת בשם אווה ג'רמיין בסדרה "אשלי גרסיה: גאונה מאוהבת" (אנ') שיצר מריו לופז עבור שירות הסטרימינג נטפליקס.
בשנת 2022 שיחקה בעונה השישית של סדרת הדרמה המשטרתית של Fox, "מוקד 911" בתור קמרון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | Arizona Summer | קרול |  |
| 2007 | בראץ: הסרט (אנ') | מרדית' בקסטר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | תשתקו ותקשיבו (אנ') | ילדה | פרק: "Grandmaster of the Wolfhunt" |
| 2004 | סאמרלנד (אנ') | שרון | פרק: "Pilot" |
| 2004 | Cracking Up | נורה ג'ונס | 2 פרקים |
| 2008 | המכשפים מווייברלי פלייס | קארי לנדסדורף | פרק: "The Supernatural" |
| 2008 | המופע של ביל אנגוול (אנ') | אריקה | פרק: "Pineblock Derby" |
| 2008 | חנון על הזמן (אנ') | סטפני ג'יימסון | סרט טלוויזיה של ערוץ דיסני |
| 2009–2010 | ג'ונאס | סטלה מאלון | תפקיד ראשי (2 עונות); 34 פרקים |
| 2010 | התאהבתי בכוכב | אלקסיס בנדר | סרט טלוויזיה של ערוץ דיסני |
| 2010–2014 | הדגים | בי גולדפישברג | דיבוב; 89 פרקים |
| 2011 | רוקדים עם כוכבים | מתמודדת | עונה 12 מקום שלישי |
| 2011 | The Homes | אנני הולמס | סדרת רשת; 12 פרקים |
| 2012 | מגרש ביתי | טרה ריצ'רדס | 5 פרקים |
| 2012 | CSI | ברוק קאסידי | פרק: "Trends with Benefits" |
| 2012 | גדולה מהחיים | פייג' מק'ברייד | פרק: "Jane's Getting Married" |
| 2012–2017 | בייבי דאדי | ריילי פארין | תפקיד ראשי (6 עונות); 100 פרקים |
| 2013 | אהבה ברחבת הריקודים (אנ') | הארפר האטון / דבי הייוורת' | סרט טלוויזיה של Freeform |
| 2014 | Lighthouse | אווה מקליין | סרט טלוויזיה של Lifetime (אנ') |
| 2014 | Category 5 | ויקטוריה | סרט טלוויזיה |
| 2015 | ריק ומורטי | ארת'ריסיה | דיבוב; פרק: "Look Who's Purging Now" |
| 2015–2016 | רגולר שואו | כריסי | דיבוב; 2 פרקים |
| 2018 | A Christmas for the Books | ג'ואנה מוראט | סרט טלוויזיה של Hallmark Mystery (אנ') |
| 2018–2019 | Hot Streets | ג'ן סנדרס | דיבוב; 20 פרקים |
| 2019 | רובוט צ'יקן | אלן ריפלי (אנ') | דיבוב; פרק: "Musya Shakhtyorov in: Honeyboogers" |
| 2019–2021 | ארצ'יבלד והדבר הגדול הבא (אנ') | לוי | דיבוב; 40 פרקים |
| 2020 | אשלי גרסיה: גאונה מאוהבת (אנ') | אווה ג'רמיין | 4 פרקים |
| 2020 | סופר הירו גירלס (אנ') | ראבנג'ר / רוז וילסון | דיבוב; פרק: "Dinner for Five" |
| 2022–2023 | מוקד 911 | קמרון | 4 פרקים |
פקיר

פקיר על מיטת מסמרים, 1907, ואראנסי, הודו
פקיר (בערבית: فقير, המשמעות המקורית של המילה – אדם עני) הוא סופי המבצע מעשים המצריכים כוח סבל רב ועשויים להיראות כמאגיים.
בתקופת שליטת האימפריה המוגולית בהודו המושג "פקיר" חדר לשפה המקומית באמצעות חצרות המלוכה דוברות הפרסית של השליטים המוסלמים. כיום, כשמשתמשים במושג ביחס לעושי-נפלאות רוחניים הכוונה בדרך כלל לסופים אך גם לנזירים הינדים.
סטריאוטיפים רבים מיוחסים לפקיר, ביניהם תיאורו כאדם כמעט עירום המהלך ללא מאמץ יחף על גחלים לוחשות בזמן שפרות צופות בו, יושב או ישן על מיטת מסמרים, מרחף במהלך מדיטציה או "חי על אוויר" (קרי – מתנזר ממזון).
באורדו והינדי יש המשתמשים במונח "פקיר" באופן סרקסטי ביחס לקבצנים המתמידים בזמרת שירי קודש למרות שלכאורה אין הדבר תורם להתעלותם הרוחנית. המיסטיקנים ההינדים מכונים בשמות שאינם הודים כגון סדהו, גורו, סוואמי, יוגי.
וינסטון צ'רצ'יל ביקר בבוז את מהטמה גנדי בהזדמנות מסוימת, באומרו:
"מדאיג ומבחיל לראות את מר גנדי, פרקליט במקצועו, מציג עצמו כעת כפקיר מהסוג המוכר במזרח, צועד עירום למחצה במעלה מדרגות ארמון המשנה למלך, בעודו מנהיג מערכה מתריסה של מרי אזרחי, כדי לשאת ולתת עם נציגי המלך-הקיסר."
בתורת הדרך הרביעית של גיאורג איבאנוביץ' גורדייף, המונח "פקיר" משמש לתיאור נתיב התפתחות פיזית; במקביל, המונח "יוגי" משמש לתיאור נתיב התפתחות מנטלית ו"נזיר" – לתיאור נתיב התפתחות רגשית.
ראו גם

דרוויש
פן ביני

פן ביני הוא אזור הגבול בין מים מתוקים שמקורם באקווה, המצויה בדרך כלל באזור החוף, לבין מים מלוחים. המושג משמש בעיקר לתיאור הגבול בין מי התהום שמתחת לקרקעית הים, לבין מי התהום המתוקים שמתחת ליבשה.
בגלל הבדלי המליחות בין מי התהום התת-ימיים למי התהום היבשתיים אין הפן הביני אנכי, אלא משופע וחודר אל מתחת ליבשה בזווית המתאימה ליחס בין המשקל הסגולי של המים המלוחים לזה של המים המתוקים.
עקרון גיבן-הרצברג

עקרון גיבן-הרצברג הוא מודל פשוט למציאת העומק של הפן הביני בנקודה מסוימת באקווה. הוא קרוי על שמם של שני חוקרים אשר ניסחו אותו בראשית המאה ה-20. לפי המודל, עומק הפן הביני מתחת למפלס מי התהום בנקודה מסוימת ניתן לפי הנוסחה הבאה:
z={\frac {\rho _{f}}{(\rho _{s}-\rho _{f})}}h
כלומר, עומק הפן הביני ( z) תלוי בגובה עמודת המים המתוקים מעל פני הים ( h), וביחס הצפיפויות שבין המים המתוקים ( \rho _{f}) למי הים המלוחים ( \rho _{s}).
לאחר הצבת ערכי צפיפות המים המתוקים (כ-1.000 גרם לסמ"ק) ומי הים (1.250 גרם לסמ"ק) מתקבלת המשוואה:
z\ =40h
כלומר, לכל מטר של מים מתוקים מעל גובה פני הים באקווה מצויים כ-40 מטרים של מים מתוקים מתחת לפני הים, ומתחתם הפן הביני המפריד בינם לבין מי הים.
קיימים מודלים מורכבים יותר המביאים בחשבון פרמטרים נוספים ומהם עולה כי הפן הביני לא מתמשך בקו ישר אלא בקשת ששיפועה גדול יותר בקרבת הים.
הפן הביני בישראל

לאורך חופי הים התיכון של מדינת ישראל הושחת הפן הביני הטבעי, עקב עיור של מישור החוף ושאיבה אינטנסיבית של מי התהום. מצב זה מביא לחדירה של מי תהום תת-ימיים מלוחים לתוך אקוויפר החוף, ופוגע במשאבי המים של ישראל.
משום כך חברת מקורות שומרת את מי התהום בגובה מעל פני הים כדי שהמים המלוחים לא יזהמו את מי התהום.
הערות שוליים

↑  שלמה שובאל, צפונות כדור הארץ, עמ' 490.
| --- | --- |
בקרת זהויות :  NLI: 987007553421605171  BnF: cb124324339 (data)  GND: 4255572-3  LCCN: sh85116906 
ערך זה הוא קצרמרבנושא גאוגרפיה. אתם מוזמנים לתרום לוויקיפדיה ו.
פאל פורו

| --- | --- |

 לידה:  22 בפברואר 1884 וינה, האימפריה האוסטרו-הונגרית 
 פטירה:  29 בינואר 1942 (בגיל 57) בודפשט, ממלכת הונגריה 
 שם לידה:  Fischer Pál 
 מדינה:  הונגריה 
 מקום קבורה:  בית הקברות היהודי ברחוב קוזמה 
 שם עט:  P. Heath, G. P. Heath, Hevessy Endre 
 שפות היצירה:  הונגרית 
 
פאל פורו (במקור עד 1899 פישר, לרוב בחו"ל: Paul Forro, בהונגרית: Forró Pál;‏ וינה, 22 בפברואר 1884 – בודפשט, 29 בינואר 1942) היה עורך דין, סופר, מחזאי, תסריטאי, מתרגם ספרותי, מומחה לתיאטרון וקולנוע יהודי-הונגרי. בשל יהדותו וכתיבתו הבקורתית על המשטר הוא נכלל במלחמת העולם השנייה בצו הממשלתי של סופרים אסורים שיצירותיהם נאסרו להדפסה, להפצה ולקריאה, לאיסור החזקתם אפילו בספריות ציבוריות ודינם היה גריסתם (בדומה לשריפת הספרים בגרמניה הנאצית).